VS002542
Datum: 2005-01-01T01:00:00.000+01:00
datum_sodbe_i_stopnje: 2011-04-19T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 3.800 EUR
opombe: II Dor 513/2011. Predlog za dopustitev revizije tožene stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Mlada ženska, leta 2006 je končala srednjo šolo, od takrat pa je nezaposlena.

## Škodni dogodek

Količina (kritičnih) imisij hrupa, vibracij in izpušnih plinov zaradi tovornega prometa po regionalni cesti G1-3, je presegla običajne meje.

Stanje je trajalo 44 mesecev (od 1. 1. 2005 do 14. 8. 2008, ko je bila zgrajena avtocesta, zaradi katere se je promet preusmeril).

Stanovanjska hiša v Hotizi, v kateri živi tožnica z družino je:

    od ceste oddaljena med 25 do 33 m, je na ovinku, kar skrajšuje razdaljo; z daljšim delom, kjer so spalnice in kuhinja z jedilnico, je obrnjena na cesto; pred hišo so udarne jame, kar je še povečevalo hrup in tresljaje.

## Kršitev drugih pravic osebnosti

3.800 EUR Kršena je bila pravica do zdravega življenjskega okolja,

Tožnica je bila v spornem obdobju do leta 2006 od doma odsotna po 7-8 ur dnevno, saj je obiskovala srednjo šolo v Murski Soboti, od takrat dalje pa je nezaposlena, zato je večinoma doma. Učila se je v kuhinji. Zaradi hrupa se je težje učila.

Hiša je stara 50 let, zato so bila okna in vrata slaba, kar se tiče izolacije. Zidovi so popokali. Tožnica zaradi hrupa ni mogla spati, pogosto jo je prebudil ne le hrup tovornjakov, temveč tudi hrup zaradi intervencij policije. Ni si mogla odpočiti, bila je neprespana, živčna. Po letu 2006 je obiskala psihiatra in je dobila zdravila za pomiritev.

---

OZ člen 179